അല് ബുസ്താന് അഥവാ ഷാര്ജയിലെ ആഫ്രിക്ക ഷാര്ജയുടെ ചരിത്ര നഗരമായ അല് മലീഹയോട് ചേര്ന്ന്, 17ഹെക്ര് വിസ്തൃതിയില് വ്യാപിച്ചു കിടക്കുന്ന അതിമനോഹരമായ വന്യജീവി സങ്കേതമാണ് അല് ബുസ്താന്.സ്വകാര്യ വ്യക്തിയുടെ ഉടമസ്ഥതയിലുള്ള ഈ സങ്കേതത്തില് വംശനാശ ഭീഷണി നേടുന്ന 600ല്പരം ജീവജാലങ്ങളാണ് വസിക്കുന്നത്. പശ്ചിമേഷ്യയിലെ ഏറ്റവും വലിയ വന്യജീവി സങ്കേതമായ ഇവിടെ സിംഹം, വിവിധ വര്ഗത്തില്പ്പെട്ട പുലികള്, കടുവ, കണ്ടാമൃഗം, ലോകത്തിലെ ഏറ്റവും ചെറിയ കുരങ്ങുമുതല് വലിയ കുരങ്ങുകള് വരെ അധിവസിക്കുന്നുണ്ട്. നിരവധി പക്ഷികളുടെ സങ്കേതം കൂടിയാണിത്. ആഫ്രിക്കയുടെ ഇരുണ്ട വനാന്തരങ്ങളില് നിന്നുള്ള പക്ഷികളില് പാട്ടുകാരും നര്ത്തകരുമുണ്ട്. അരയന്നങ്ങള്ക്ക് നീന്തിത്തുടിക്കാന് നിരവധി തടാകങ്ങളും. മാര്ബ്ള് പൂച്ചകളെ കണ്ട് നൃത്തം ചെയ്യുന്ന മയിലുകള് അല് ബുസ്താനിന് ചിലങ്ക ചാര്ത്തുന്നു, അറേബ്യന് വരയാടുകളും പുലികളും കുന്നിന് ചെരിവുകളില് മേഞ്ഞു നടക്കുന്നു. സ്പൈഡര് കുരങ്ങുകള്, മരങ്ങളുടെ തണലില് വെയിലു കായുന്ന കാട്ടുപോത്തുകള്, പിരിയാത്ത കൂട്ടുകാരായി കഴിയുന്ന ജിറാഫും സീബ്രയും എന്നിവയെയെല്ലാം ഇവിടെ കാണാനാകും. കുരങ്ങുകള്ക്കായി വിസ്മയ ദ്വീപ് തന്നെ തീര്ത്തിട്ടുണ്ട്. പാറക്കെട്ടില് വിരുതു കാട്ടുന്ന കരിമ്ബുലികളെയും ഇന്ത്യയില് നിന്നു കൊണ്ടുവന്ന ആശ എന്ന കണ്ടാമൃഗവും അതിന്റെ കുഞ്ഞും ആശ്ചര്യകരമായ കാഴ്ചാനുഭവമാണ്. മലയാളികള് ഉള്പ്പെടെ നൂറിലധികം ജീവനക്കാരാണ് ഇവിടെ പ്രവര്ത്തിക്കുന്നത്. അല് ബുസ്താനിലെ കണ്ടാമൃഗം